Αμπελοφάσουλα σαλάτα με λαδολέμονο ντομάτας και φέτα σαγανάκι
Φανταστική σαλάτα με αμπελοφάσουλα και τυράκι, έξτρα τραγανό.
800 γρ. αμπελοφάσουλα, καθαρισμένα, 1 σκελίδα σκόρδο, καθαρισμένη και ελαφρώς κοπανισμένη, 1 μέτρια ντομάτα, ξεφλουδισμένη, σε μικρά κυβάκια, 70 ml ελαιόλαδο, 1 φλιτζ. τσαγιού αλεύρι, για όλες τις χρήσεις, 200 γρ. φέτα σκληρή, κομμένη σε 4 φέτες πάχους περίπου 1½ εκ., ελαιόλαδο για το τηγάνισμα, 1 μέτρια ντομάτα ξεφλουδισμένη και κομμένη στα τέσσερα, 4 κουτ. σούπας ελαιόλαδο, 2 κουτ. σούπας χυμός λεμονιού, 1 κουτ. σούπας μουστάρδα της αρεσκείας μας, αλάτι και φρεσκοτριμμένο πιπέρι, 1/2 κουτ. γλυκού κόλιανδρος ξερός, κοπανισμένος, τα φυλλαράκια από 1/3 ματσάκι δυόσμο, ψιλοκομμένα
Βάζουμε την ντομάτα στο μούλτι ή στο μπλέντερ και τη χτυπάμε για περίπου 2 - 3 λεπτά, μέχρι να γίνει χυμός.Σουρώνουμε το χυμό, τον βάζουμε σε ένα μπολ, προσθέτουμε τα υπόλοιπα υλικά και τα ανακατεύουμε με ένα πιρούνι και όχι στο μούλτι, για να διατηρήσουν η ντομάτα το ζωηρό κόκκινο χρώμα της και ο δυόσμος τη φρεσκάδα του.Σε μια κατσαρόλα με μπόλικο αλατισμένο νερό που κοχλάζει βράζουμε τα φασολάκια για περίπου 7 - 8 λεπτά.Τα στραγγίζουμε και τα αφήνουμε μέσα στο σουρωτήρι, στην άκρη. Στην ίδια κατσαρόλα ζεσταίνουμε το λάδι σε μέτρια φωτιά και σοτάρουμε το σκόρδο για περίπου 1/2 λεπτό, ίσα-ίσα να αρωματίσει το λάδι. Το αφαιρούμε.Προσθέτουμε τα φασολάκια, αλάτι και πιπέρι και συνεχίζουμε το σοτάρισμα για περίπου 5 - 6 λεπτά, μέχρι να λαδωθούν, να αρωματιστούν από το σκορδόλαδο και να γλυκάνουν.Τα βγάζουμε με τρυπητή κουτάλα σε μια μεγάλη σαλατιέρα.Σκορπίζουμε τα κυβάκια ντομάτας και περιχύνουμε με το λαδολέμονο.Σε ένα βαθύ πιάτο βάζουμε το αλεύρι και σε ένα άλλο βαθύ πιάτο νερό.Βουτάμε προσεκτικά κάθε κομμάτι φέτας στο νερό και μετά το βουτάμε στο αλεύρι και από τις δύο πλευρές, μέχρι να καλυφθεί καλά. Το τινάζουμε προσεκτικά, για να φύγει η περίσσεια του αλευριού, και το αφήνουμε στην άκρη. Σε ένα μέτριο τηγάνι ζεσταίνουμε ελαιόλαδο περίπου 4 εκ. από τον πάτο του σκεύους, σε μέτρια προς δυνατή φωτιά.Ξαναβουτάμε κάθε κομμάτι φέτας στο νερό στιγμιαία και το τηγανίζουμε για περίπου 1 - 2 λεπτά, από κάθε πλευρά, μέχρι να ροδίσει. Επαναλαμβάνουμε και με τα υπόλοιπα κομμάτια.Σερβίρουμε τα αμπελοφάσουλα σαλάτα με τη φέτα σαγανάκι και ψωμί της αρεσκείας μας.
Ντομάτα,Τυρί,Φασολάκια